****  
 Satakunnan piiri

**Jäsenhankkijan myyntipuhe**

**Yhden ihmisen teoilla on merkitystä. Jokaisen teon ei tarvitse pelastaa maailmaa, riittää kun se pelastaa toisen ihmisen päivän tai edes hetken. Kun riittävän moni tekee pieniä tekoja, maailmasta tulee parempi paikka. Auttamisen tapoja on monia. Helpoin tapa on liittyä Punaisen Ristin jäseneksi.**

Jäsenenä autat meitä auttamaan. Tuet monipuolista työtämme, kuten ystävätoimintaa, ruoka-aputoimintaa, terveyspiste- ja ensiaputoimintaa sekä paljon muuta. Meidän paikkakunnallamme toimimme muun muassa… (kerro lyhyesti osastosi toiminnasta).

Jäsenmaksu käytetään paikalliseen vapaaehtoistoimintaan. Jäsenmaksu on 20 euroa, ja alle 29-vuotiaille 10 euroa vuodessa. Ensimmäisen vuoden jäsenmaksu tulee kokonaisuudessaan paikallisosastolle, seuraavina vuosina 50 %. Jo jäsenmaksun maksamalla olet auttaja!

Jäsenetuina saat muun muassa Punainen Risti -lehden ja etuja Punaisen Ristin verkkokaupasta.

Lisäksi kun liityt nyt, saat jäsenlahjaksi kangaskassin. Etu on voimassa SPR Satakunnan piirin osastoissa 1.1.2025-31.7.2025 aikavälillä liittyville uusille jäsenille.

Liittyä voit osoitteessa punainenristi.fi/liity

Lähes kaikilla on kyky auttaa. Kysymys on auttamisen halusta ja inhimillisyydestä, siitä miten katsoo maailmaa. Uskallatko seisoa hyvän puolella toivottomuutta ja kyynisyyttä vastaan?